寄陳季常
作者：秦觀
朝代：宋

paragraphs: 一鉤五十犗，始具任公釣。
揭竿趣灌瀆，與爾不同調。
先生本西蜀，俠氣見英妙。
哀憐世間兒，細黠似黄鷂。
侍童雙擢玉，鬢髮光可照。
駿馬錦障泥，相隨窮海嶠。
平生携手好，十七登廊廟。
小生相吏耶，徒枉尺書召。
暮年更折節，學佛得心要。
鬻馬放阿樊，幅巾對沉燎。
泠泠屋外泉，兀兀原頭燒。
欲知山中樂，萬古同一笑。